Talm in Struisbaai | LekkeSlaap
Vanaf R1 401 per nag (plek vir 7)
Talm in Struisbaai is 'n lieflike selfsorghuis vir 'n gesin of groep van 7 in 'n stil woonbuurt in Struisbaai.
Die huis beskik oor 3 slaapkamers en 2 badkamers, en het slaapplek vir 3 volwassenes en 4 kinders. Die hoofslaapkamer het 'n dubbelbed en 'n en suite-badkamer met 'n stort. Die tweede slaapkamer het 'n kinderstapelbed en die derde slaapkamer het 'n enkelbed en 'n kinderstapelbed. Die kamers deel 'n badkamer wat 'n bad en 'n stort het. Linne word voorsien, maar gaste moet hulle eie handdoeke saambring.
Die oopplan-kombuis is met 'n mikrogolfoond, stoof, oond, yskas en koffie- en teemaakgeriewe toegerus en maaltye kan by die etenstafel geniet word. 'n Skottelgoedwasser en wasmasjien is ook beskikbaar.
Gaste kan in een van die sitareas ontspan, maar let asb. op dat die huis nie 'n TV het nie. Die leefarea lei na 'n onderdakstoep met 'n ingeboude braai-area en 'n uitsig oor die tuin. Rook is verbode in die huis.
Struisbaai bied 'n rits doendinge, soos visvang, kajakvaart, branderplankry, vlieërbranderry, pylstertkyk in die hawe, en walviskyk tussen Julie en Augustus in. Gaste kan ook 4 km na L'Agulhas ry om die Quoin Point Vuurtoring of die Kaap Agulhas Vuurtoring Museum te besoek, of die voetslaanroetes in die area, soos Spookdraai Voetslaanroete of Rasperpunt Voetslaanroete te verken.